Diari Oficial de la Generalitat Valenciana


Sumari del DOGV 6816, del 11-07-2012 (2012/6323)

Notificació de la sentència dictada en les actuacions del procediment de guarda i custòdia número 115/2011.
-----------------------------------------------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6323


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en les actuacions del procediment de guarda i custòdia número 115/2011. [2012/6323]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de família, guarda, custòdia, aliments, de fill menor no matrimonial no consensuat - 000115/2011, seguides a instàncies d'Amina Ballo Princes contra Juan José Da Rocha Sanromán, en situació de rebel·lia, en què, en data 14 de juny de 2012, ha recaigut sentència, en la qual la seua part dispositiva diu així:  
«Dispositiva  
Amb estimació parcial de la demanda presentada per Amina Ballo Princes contra Juan José Da Rocha Sanromán sobre la relació paternofilial amb el fill comú, J.A., s'acorden les mesures següents:  
1. Amb manteniment de la pàtria potestat compartida, que no obstant serà exercida exclusivament per la mare, s'atribuïx a esta la guarda i custòdia de l'esmentat fill comú.  
2. Es fixa en dos-cents cinquanta euros mensuals la quantitat que, dins dels cinc primers dies de cada mes, haurà de satisfer el demandat a la progenitora-demandant, en el compte bancari que per esta es determine, en concepte d'aliments a favor del seu fill, quantitat que s'actualitzarà automàticament cada any d'acord amb les variacions dels índexs de preus. Els gastos extraordinaris, de produir-se, seran a càrrec de cada un dels progenitors per mitat.  
3. No pertoca establir visites a favor del progenitor no custodi, sense perjuí del seu establiment a la seua instància, en execució de sentència amb audiència prèvia de les parts.  
No pertoca l'adopció de la resta de mesures i pretensions interessades.  
Notifiqueu la present resolució a les parts.  
Contra esta sentència pot interposar-se un recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs. Haurà d'efectuar-se la consignació de 50 euros en el compte de depòsits i consignacions d'este Jutjat, obert en el Banesto: 0030; oficina: 3072; dígit control: 20; compte del Jutjat: 0232328718; en descripció: 1193-0000-02-número del procediment amb quatre dígits-dos últims números de l'any, llevat que la persona recurrent tinga concedit el benefici de justícia gratuïta; segons disposa la disposició addicional quinzena de la Llei Orgànica 1/2009, de 3 de novembre i s'acreditarà la dita consignació. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo en este Jutjat, en terme de 20 dies per a l'Audiència Provincial de València.  
No pertoca fer pronunciament exprés sobre la imposició de costes.  
  
Esta és la meua sentència, que pronuncie, mane i firme».  
I perquè valga de notificació en forma al demandat Juan José Da Rocha Sanromán, en situació de rebel·lia i ignorat parador, expedisc i firme el present edicte.  
  
València, 14 de juny de 2012.- La secretària: Alicia Ordeig Rabadán.